Mae prosiect sy'n ymwneud ag ansawdd dŵr yn Nyfrffordd Aberdaugleddau wedi cyhoeddi ei adroddiad terfynol.
Mae SWEPT neu Surveying the Waterway Environment for Pollution Threats sy'n cael redeg gan Cyfoeth Naturiol Cymru wedi gweld dros 100 o wirfoddolwyr yn cynnal ail arolygon o rannau o'r lan oddi mewn i Ddyfrffordd Aberdaugleddau, ac yn profi samplau dŵr am lefelau nitradau a ffosffadau.
Dywedodd Sue Burton, Swyddog Ardal Cadwraeth Arbennig Sir Benfro Forol: "Mae ansawdd a maint y data a gynhyrchwyd gan ein gwirfoddolwyr brwd wedi rhagori ar ein disgwyliadau. Yn ystod yr hyn sydd, yn swyddogol felly, yn Wythnos Gwirfoddolwyr y DU, rwy'n diolch i'r holl wirfoddolwyr am eu cyfraniad amhrisiadwy."
Ychwanegodd Sue: "Mae cynnwys pobl leol mewn materion amgylcheddol lleol yn cynorthwyo ymwybyddiaeth a dealltwriaeth o effeithiau dynol ac mae hyn yn rhoi hwb gwirioneddol i ddiogelu'r amgylchedd."
"Fe ddylen ni i gyd fod yn fwy ymwybodol o'n cysylltiad agos â'r môr a dylem gymryd camau i ofalu amdano a'i fywyd gwyllt, p'un a yw hynny'n golygu bod yn ofalus o sut
rydym ni'n gwaredu ein gwastraff, ystyried beth rydym ni'n ei ollwng i lawr draeniau, neu sut rydym ni'n defnyddio'r môr ac yn rhyngweithio â bywyd gwyllt. "
Cyflwr anffafriol
Dywedodd Anne Bunker, Uwch Gynghorydd Morol CNC: "Ar hyn o bryd mae Ardal Cadwraeth Arbennig Sir Benfro Forol mewn cyflwr anffafriol o fewn y ddyfrffordd - mae rhan fewnol y ddyfrffordd, afon Penfro ac i fyny'r afon ar hyn o bryd yn methu â chyrraedd statws 'da', sy'n ofynnol er mwyn cydymffurfio â Chyfarwyddeb Fframwaith Dŵr yr UE erbyn 2027."
Mae'r ymgyrch Big River Clean-up, dan arweiniad Awdurdod Parc Cenedlaethol Arfordir Sir Benfro, wedi gweld symud llawer iawn o sbwriel morol o 'fannau poeth' a amlygwyd gan arolwg y gwirfoddolwyr.